wannaphong/clean_thaiwikipedia huggingface dataset:
# กลูคากอน
กลูคากอน  คือฮอร์โมนสำคัญที่เกี่ยวข้องกับการเผาผลาญคาร์โบไฮเดรต กลูคากอนผลิตโดยตับอ่อนและจะถูกปล่อยเมื่อระดับน้ำตาลในกระแสเลือดลดระดับต่ำกว่าปกติ เป็นผลให้ตับเปลี่ยนไกลโคเจนที่สะสมไว้เป็นกลูโคสและปล่อยเข้าสู่กระแสเลือด เพื่อเพิ่มระดับน้ำตาลในกระแสเลือด ป้องกันร่างกายจากภาวะน้ำตาลในเส้นเลือดต่ำ (hypoglycemia) การปล่อยกลูคากอนจึงตรงข้ามกับอินซูลินที่บอกให้เซลล์ในร่างกายดึงกลูโคสจากเลือด แต่กลูคากอนสามารถกระตุ้นการปล่อยอินซูลินได้ด้วย ดังนั้นกลูโคสในกระแสเลือดจึงสามารถถูกดึงไปใช้โดยเนื้อเยื่อที่ต้องพึ่งอินซูลิน
# คริสโตเฟอร์ แลมเบิร์ท
คริสโตฟ กีย์ เดนีส์ ลองแบรต์ หรือ คริสโตเฟอร์ แลมเบิร์ท นักแสดงชาวฝรั่งเศสที่เกิดในสหรัฐอเมริกา มีชื่อเสียงเป็นที่รู้จักจากบท "คอนเนอร์ แม็คลีออด" จากภาพยนตร์แอ็คชั่นแฟนตาซี Highlander ในปี 1986 ที่ประสบความสำเร็จจนมีการสร้างภาคต่ออีก 3 ภาค และภาพยนตร์ซีรีส์อีก 6 ฤดูกาล 119 ตอน แลมเบิร์ทปรากฏตัวในภาพยนตร์ซีรีส์เพียงตอนแรกตอนเดียว เพื่อให้มีความต่อเนื่องกับภาพยนตร์ นอกนั้นยังแสดงบทนำในภาพยนตร์ Mortal Kombat (1995) ที่สร้างจากเนื้อเรื่องในเกมส์คอมพิวเตอร์ และในภาพยนตร์ภาคต่อ Mortal Kombat: Devastation ที่จะออกฉายในปี 2010

คริสโตเฟอร์ แลมเบิร์ทเกิดที่นิวยอร์ก สหรัฐอเมริกา บิดาเป็นนักการทูตฝรั่งเศสประจำองค์การสหประชาชาติ เขาเติบโตในเจนีวา สวิตเซอร์แลนด์ หลังจากครอบครัวย้ายมาอยู่ที่นี่เมื่อเขาอายุได้ 2 ปี ผลงานแสดงที่สร้างชื่อให้เขา คือบททาร์ซาน ในภาพยนตร์เรื่อง Greystoke - The Legend of Tarzan, Lord of the Apes ในปี ค.ศ. 1984 กำกับโดยฮิวจ์ ฮัดสัน ตามด้วย Highlander ซึ่งทำให้เขาเป็นตัวเลือกแรกของจอห์น เกล็น ผู้กำกับภาพยนตร์เจมส์ บอนด์เรื่องใหม่ ให้มารับบทแทนโรเจอร์ มัวร์ ใน The Living Daylights ในปี 1987 แต่เนื่องจากการพูดภาษาอังกฤษสำเนียงฝรั่งเศส ทำให้บทนี้ตกเป็นของทิโมธี ดาลตันแทน

แลมเบิร์ทเคยได้รับรางวัลซีซาร์ จากภาพยนตร์เรื่อง Subway ในปี 1986 กำกับโดยลุค เบซอง César Awards official site, last accessed November 21, 2007
# การทำลายถิ่นฐานธรรมชาติ
การทำลายถิ่นฐานธรรมชาติ  หมายถึงกระบวนการที่ถิ่นฐานธรรมชาติถูกทำให้กลายเป็นถิ่นฐานที่ไม่อาจจะสนับสนุนหรือไม่อาจจะใช้ในการการดำรงชีวิตของสปีชีส์ที่เคยดำรงชีวิต ณ ถิ่นฐานนั้นแต่เดิมได้ กระบวนการดังว่านี้เป็นการกำจัดโดยการทำให้ต้องเคลื่อนย้ายหรือทำลายสิ่งที่มีชีวิตจากถิ่นฐานที่เดิมเคยดำรงชีวิตอยู่ ซึ่งเป็นการลดความหลาหลายของชีวภาพ (biodiversity) การทำลายถิ่นฐานธรรมชาติโดยมนุษย์ส่วนใหญ่เป็นการทำเพื่อการขยายตัวทางเกษตรกรรม, การขยายตัวทางอุตสาหกรรม และ การขยายตัวของเมือง กิจการอื่นที่ทำลายถิ่นฐานธรรมชาติก็ได้แก่การทำเหมือง การขุดลอกคลองและพื้นที่ชุ่มน้ำ และ การถางป่า

การทำลายถิ่นฐานธรรมชาติเป็นสาเหตุลำดับหนึ่งในการสร้างการสูญพันธุ์ให้แก่สปีชีส์ต่างๆ ทั่วโลกPimm & Raven, 2000, pp. 843-845 ที่เป็นปัจจัยสำคัญต่อความเปลี่ยนแปลงที่มีต่อการวิวัฒนาการ และการอนุรักษ์ชีวภาพ สาเหตุอื่นๆ ที่มีผลต่อการทำลายสปีชีส์ก็ได้แก่การสร้างความแตกแยกแก่ถิ่นฐานธรรมชาติ (habitat fragmentation), ความเปลี่ยนแปลงทางธรณีวิทยา, ความเปลี่ยนแปลงทางสภาวะอากาศ, การรุกรานของสปีชีส์อื่น, ความเปลี่ยนแปลงของอาหารในสิ่งแวดล้อม

คำอื่นที่มีความหมายใกล้เคียงกันที่ใช้ก็ได้แก่ “การสูญเสียถิ่นฐานธรรมชาติ” (loss of habitat) หรือ “การลดบริเวณถิ่นฐานธรรมชาติ” (habitat reduction) ที่มีความหมายที่กว้างออกไปที่รวมทั้งการสูญเสียถิ่นฐานที่เกิดจากปัจจัยอื่นๆ เช่นจาก น้ำเสีย และ noise pollution
# สคัวขั้วโลกใต้
นกสคัวขั้วโลกใต้  เป็นนกทะเลขนาดใหญ่ของนกสคัวตระกูล สคัวสปีชีส์นี้และสคัวขนาดใหญ่ทางซีกโลกใต้และนกเกรตสคัวบางครั้งก็จัดอยู่ในสกุล Catharacta

นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง  สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ  มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่

ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้  บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)
# โบฮีเมียนแรปโซดี
"โบฮีเมียนแรปโซดี"  เป็นเพลงร็อกอังกฤษของวงควีน เขียนโดยเฟรดดี เมอร์คิวรี ในผลงานอัลบั้มของวงในปี ค.ศ. 1975 ชุด A Night at the Opera เป็นเพลงบัลลาดบอกเล่าถึงชีวิตอันแสนเลวร้ายของชายคนหนึ่ง เพลงมีโครงสร้างที่ซับซ้อน เริ่มจากจังหวะช้าไปหาเร็ว มีความเกี่ยวข้องกับดนตรีแรปโซดี มากกว่าดนตรีป็อป ไม่มีการร้องคอรัสในเพลง โดยเพลงแบ่งเป็นสามส่วนหลัก ทั้งท่อนโอเปร่า การร้องอะแคปเปลลา และท่อนโซโลแบบเฮฟวีเมทัล เพลงนี้ได้รับการบันทึกให้เป็นเพลงที่ค่าใช้จ่ายในการบันทึกสูงที่สุดในโลกในขณะนั้น แม้ว่าไม่ทราบจำนวนเงินทั้งหมดที่แน่ชัดก็ตาม

ท่อนโอเปร่าอันโด่งดังในเพลงดังกล่าว ที่ฟังแล้วเหมือนยกวงโอเปร่าทั้งวงมาร้องให้ฟังนั้น อันที่จริงเกิดจากการร้องของสมาชิกเพียงแค่สามคนในวง ที่ร้องแยกกันเป็นหลายๆ แทร็กนับไม่ถ้วน (ว่ากันว่ามีมากถึง 180 แทร็ก) แล้วนำมาอัดทับกันจนกลายเป็นท่อนโอเปร่าท่อนเดียว โดยท่อนโอเปร่าที่ว่านั้นใช้เวลาไปกว่า 70 ชั่วโมงในการทำขึ้นมา ด้วยเหตุนี้เอง เวลาที่ Queen เล่นเพลงนี้ในคอนเสิร์ตถึงท่อนนี้ พวกเขาจึงต้องเปิดจากเทปเอา แล้วหลบไปข้างหลังเวที และต่อมาจึงตัดท่อนนี้ทิ้งไป

เมื่อออกขายเป็นซิงเกิล "โบฮีเมียนแรปโซดี" ประสบความสำเร็จด้านยอดขายอย่างคาดไม่ถึง ติดอันดับ 1 บนยูเคซิงเกิลส์ชาร์ต นาน 9 สัปดาห์ และยังติดอันดับ 1 อีกครั้งในปี ค.ศ. 1991 หลังจากที่เฟรดดี เมอร์คิวรีเสียชีวิต มียอดขายรวม 2,176,000 ชุดและถือเป็นซิงเกิลที่ขายดีที่สุดในสหราชอาณาจักรตลอดกาลที่อันดับ 3 เป็นรองเพียงเพลง "ดูเดโนอิตส์คริสต์มาส?" ของแบนด์เอด และ "แคนเดิลอินเดอะวินด์ 1997" ของเอลตัน จอห์น

ซิงเกิลนี้ยังมีวิดีโอสำหรับประชาสัมพันธ์ซึ่งถือว่าเป็นแบบอย่างใหม่ของมิวสิกวิดีโอ ในช่วงส่งเสริมภาษาภาพของมิวสิกวิดีโอสมัยใหม่ ถึงแม้ว่ากระแสวิจารณ์จะมีทั้งบวกและลบ โดยเฉพาะอย่างยิ่งในอเมริกา "โบฮีเมียนแรปโซดี" ถือว่าเป็นงานชิ้นเอกและเป็นหนึ่งในเพลงที่ยอดเยี่ยมที่สุดตลอดกาล

อันดับชาร์ต

ชาร์ตรายสัปดาห์
Chart (1975)PeakpositionUK Singles (Official Charts Company) 1 

Chart (1976)PeakpositionAustralia (Kent Music Report)1scope="row"scope="row"scope="row"Italy (Hit Parade Italia)22scope="row"scope="row"scope="row"scope="row"South Africa (Springbok Radio) 2Spain (IFPI)4scope="row"scope="row"US Billboard Hot 1009US Cash Box6

Chart (1991)Peakpositionscope="row"UK Singles(Official Charts Company)Double A-side with "These Are the Days of Our Lives"1 

Chart (1992)Peakpositionscope="row"scope="row"scope="row"scope="row"scope="row"scope="row"scope="row"scope="row"scope="row"scope="row"scope="row"US Cash Box1

ชาร์ตสิ้นปี
Chart (1975)PositionUK Singles (BMRB)22Chart (1976)PositionCanada RPM Top 1006UK Singles (BMRB)35US Billboard Hot 10018US Cash Box Singles52Chart (1991)PositionUK Singles (Gallup)2Chart (1992)PositionNew Zealand (Recorded Music NZ)41UK Singles (Gallup)15US Billboard Hot 10039US Cash Box Singles22

ชาร์ตสิ้นทศวรรษ
Chart (1970–79)PositionUK Singles (OCC)7
Chart (1990–99)PositionUK Singles23

การรับรอง

|-
!scope="row"|United States (RIAA) (physical)
|Gold
|1,000,000^
|-
!scope="row"|United States (RIAA) (digital)
|6× Platinum
|4,445,000
# เคซีแอนด์เดอะซันไชน์แบนด์
เคซีแอนด์เดอะซันไชน์แบนด์  เป็นวงดนตรีอเมริกัน ก่อตั้งในปี ค.ศ. 1973 ที่ไมอามี รัฐฟลอริดา มีแนวเพลงแบบฟังก์ อาร์แอนด์บีและดิสโก้  มีผลงานเพลงเป็นที่รู้จักกับเพลงดิสโก้อย่าง "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Give It Up", และ "Please Don't Go" ชื่อวงคำว่าเคซีมาจากนามสกุลของ เคซีย์ (Casey) ส่วน ซันไชน์แบนด์ มาจากบ้านเกิดของเคซีย์ที่อยู่ในฟลอริดา ('The Sunshine State')
# คลองบางกอกน้อย
thumb|คลองบางกอกน้อยช่วงที่ไหลผ่านวัดศรีสุดาราม มองไปทางด้านทิศตะวันตก
thumb|right|คลองบางกอกน้อย เกิดจากการขุดคลองลัดแม่น้ำเจ้าพระยาในช่วงที่ ๑ ในรัชสมัยสมเด็จพระไชยราชาธิราชแห่งกรุงศรีอยุธยา ซึ่งทำให้แม่น้ำเจ้าพระยาไหลเปลี่ยนทิศทางเป็นอย่างที่เห็นในปัจจุบัน

คลองบางกอกน้อย ตั้งอยู่ในกรุงเทพมหานครและจังหวัดนนทบุรี เดิมเคยเป็นส่วนหนึ่งของแม่น้ำเจ้าพระยา จนกระทั่งรัชสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) ได้โปรดเกล้าฯ ให้ขุดคลองลัดแม่น้ำขึ้นจากปากคลองบางกอกน้อยไปยังปากคลองบางกอกใหญ่ ซึ่งกล่าวกันว่าช่วยย่นระยะทางได้ถึง 1 วัน "เมืองบางกอกอยู่ที่ไหน"  โดย ลูกทุ่งคนยาก บทความประวัติศาสตร์ สามก๊กวิว ต่อมากระแสน้ำส่วนใหญ่ได้ไหลเข้าสู่คลองลัดทำให้คลองกว้างขึ้นเรื่อย ๆ กลายเป็นแม่น้ำเจ้าพระยาสายใหม่ ส่วนแม่น้ำสายเดิมแคบลงกลายเป็นคลองบางกอกน้อย คลองชักพระ และคลองบางกอกใหญ่แทน

คลองบางกอกน้อยเริ่มต้นตั้งแต่แม่น้ำเจ้าพระยาทางเหนือของสถานีรถไฟธนบุรี ไหลขึ้นไปบรรจบคลองชักพระ (คลองบางขุนศรี) และคลองลัดบางกรวย ตรงข้ามวัดสุวรรณคีรี มีความกว้างมากถึง 40 เมตร และยาว 3.3 กิโลเมตร "คลองที่มีความสำคัญทางประวัติศาสตร์ และความเจริญเติบโตของกรุงธนบุรี"  แหล่งเรียนรู้ชุมชนฝั่งธนบุรี โรงเรียนศึกษานารี แหล่งที่มาจากจดหมายเหตุการอนุรักษ์กรุงรัตนโกสินทร์ ของคณะกรรมการจัดงานสมโภชกรุงรัตนโกสินทร์ 200 ปี พุทธศักราช 2525 คณะรัฐมนตรีมีมติให้คลองบางกอกน้อยเป็นคลองสำคัญซึ่งจะต้องอนุรักษ์ไว้ เมื่อวันที่ 13 มิถุนายน พ.ศ. 2510"คลองอนุรักษ์ตามมติคณะรัฐมนตรี"  กองระบบคลอง ปรับปรุง 1 กุมภาพันธ์ พ.ศ. 2550 ในปัจจุบันช่วงคลองลัดบางกรวย (หมายเลข ๒ ในภาพ) ถือว่าเป็นส่วนหนึ่งคลองบางกอกน้อยไปด้วย รวมถึงคลองอ้อมนนท์ (ช่วงตั้งแต่คลองบางกรวยถึงคลองบางใหญ่) ก็เรียกกันทั่วไปว่าคลองบางกอกน้อยเช่นกัน

ปัจจุบัน คลองบางกอกน้อยใช้ในการคมนาคม สัญจร ทัศนาจร ท่องเที่ยว ใช้ขนส่งสินค้า ใช้เล่นกีฬาทางน้ำ ใช้อาบน้ำ ใช้ล้างภาชนะ ใช้ระบายน้ำ และยังเป็นเส้นทางชักพระของวัดนางชีซึ่งมีขึ้นในวันแรม 2 ค่ำ เดือน 12 ของทุกปี"แหล่งท่องเที่ยวเขตบางกอกน้อย" คลองบางกอกน้อยกับพุทธศาสนา โดยชักแห่ไปทางน้ำ ผ่านคลองชักพระ คลองบางกอกน้อย แล้ววกลงมาตามแม่น้ำเจ้าพระยา เข้าคลองบางกอกใหญ่ กลับไปยังวัดนางชีตามเดิม

 สถานที่สำคัญริมคลองบางกอกน้อย 
 วัดโตนด
 วัดบางระโหง
 วัดขวัญเมือง
 วัดบางรักน้อย
 วัดประชารังสรรค์
 สวนเชิงเกษตรบางรักน้อย
 วัดบางรักใหญ่
 วัดสวนแก้ว
 วัดโมลี
 วัดมะเดื่อ
 วัดศรีราษฎร์
 วัดเสาธงหิน
 วัดราษฎร์ประคองธรรม
 วัดพิกุลเงิน
 วัดอัมพวัน
 วัดบางม่วง
 วัดปรางค์หลวง
 วัดยุคันธราวาส
 วัดโบสถ์บน
 วัดโพธิ์เอน
 วัดอุทยาน
 วัดบางไกรนอก
 วัดไทยเจริญ
 วัดปราสาท
 วัดแก้วฟ้า
 วัดบางอ้อยช้าง
 วัดโพธิ์บางโอ
 วัดท่าบางสีทอง
 วัดโตนด
 วัดชลอ
 วัดเกดประยงค์เล็กตั้งตรงจิตร
 วัดน้อยใน
 วัดพิกุลทอง
 วัดไก่เตี้ย
 วัดสุวรรณคีรี
 วัดภาวนาภิรตาราม
 วัดนายโรง
 วัดใหม่ยายแป้น
 วัดสุวรรณาราม
 วัดศรีสุดาราม
 พิพิธภัณฑ์เรือพระราชพิธี
# เทศบาลตำบลอ้อมใหญ่
เทศบาลตำบลอ้อมใหญ่ เป็นเทศบาลแห่งหนึ่งในอำเภอสามพราน จังหวัดนครปฐม

 ประวัติ 
กระทรวงมหาดไทยพิจารณาเห็นว่าท้องถิ่นตำบลอ้อมใหญ่และท้องถิ่นบางส่วนของตำบลบ้านใหม่ อำเภอสามพราน จังหวัดนครปฐม มีสภาพอันสมควรยกฐานะเป็นสุขาภิบาล จึงได้มีประกาศกระทรวงมหาดไทยลงวันที่ 3 มีนาคม พ.ศ. 2524 จัดตั้งสุขาภิบาลอ้อมใหญ่ โดยประกาศในราชกิจจานุเบกษา เล่ม 98 ตอนที่ 90 วันที่ 9 มิถุนายน พ.ศ. 2524 และได้รับการจัดตั้งเป็นเทศบาลตำบลตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542

 ที่ตั้งและอาณาเขต 
 ที่ตั้ง 
เทศบาลตำบลอ้อมใหญ่มีพื้นที่ประมาณ 12 ตารางกิโลเมตร ประกอบด้วย 2 ตำบล 10 หมู่บ้าน คือ หมู่ที่ 1–8 ตำบลอ้อมใหญ่ และหมู่ที่ 1, 5 ตำบลบ้านใหม่
 อาณาเขต 
 ทิศเหนือ ติดกับเขตเทศบาลเมืองไร่ขิง (อำเภอสามพราน)
 ทิศตะวันออก ติดกับเขตเทศบาลนครอ้อมน้อย (อำเภอกระทุ่มแบน จังหวัดสมุทรสาคร)
 ทิศตะวันตก ติดกับเขตองค์การบริหารส่วนตำบลท่าข้าม (อำเภอสามพราน)
 ทิศใต้ ติดกับเขตองค์การบริหารส่วนตำบลบ้านใหม่  (อำเภอสามพราน)

 ชุมชนในเขตเทศบาล 
เทศบาลตำบลอ้อมใหญ่มีทั้งหมด 17 ชุมชน ดังนี้
 ชุมชนอาสาเพื่อนพึ่งพา
 ชุมชนร่วมใจพัฒนา
 ชุมชนวัดคลองอ้อมใหญ่
 ชุมชนหมู่บ้านสุภาพร 4
 ชุมชนพัฒนาท้องถิ่น
 ชุมชนนิศาชล
 ชุมชนสามัคคีธรรม
 ชุมชนเกษตรพัฒนา
 ชุมชนอาสาพัฒนา
 ชุมชนดอนทรายก้าวหน้า
 ชุมชนหมู่บ้านสามพราน
 ชุมชนภูมิสุวรรณวิลล่า
 ชุมชนวัดเทียนดัด
 ชุมชนเทียนดัดวิลเลจ
 ชุมชนบ้านสวนส้ม
 ชุมชนบ้านคลองลัด
 ชุมชนบ้านใหม่

 สถานศึกษาในเขตเทศบาล 
 สังกัดเทศบาลตำบลอ้อมใหญ่ 
 ประเภทศูนย์เด็กเล็ก 
 ศูนย์พัฒนาเด็กเล็กวัดคลองอ้อมใหญ่
 ศูนย์พัฒนาเด็กเล็กดอนทรายก้าวหน้า
ศูนย์พัฒนาเด็กเล็กตำบลอ้อมใหญ่
 ประเภทโรงเรียน 
 โรงเรียนเทศบาล 1 วัดเทียนดัด (นครผลวิทยาคาร)
 โรงเรียนเทศบาล 2 วัดอ้อมใหญ่ (นครราษฎร์วิทยาคาร)
 สังกัด สพป.นฐ. เขต 2 
 โรงเรียนวัดคลองลัดอ้อมใหญ่

 วัดในเขตเทศบาล 
วัดในเขตเทศบาลตำบลอ้อมใหญ่ มีทั้งหมด 4 วัด คือ
 วัดอ้อมใหญ่
 วัดคลองอ้อมใหญ่
 วัดเทียนดัด
 วัดสิรินธรเทพรัตนาราม
# อาณาจักรรวมชิลลา
อาณาจักรรวมชิลลา  เป็นชื่อที่มักใช้กับ อาณาจักรชิลลา ของเกาหลี หนึ่งใน สามราชอาณาจักรเกาหลี หลังจากที่ได้พิชิต อาณาจักรแพ็กเจ และ อาณาจักรโคกูรยอ ในศตวรรษที่ 7 ได้รวมพื้นที่ภาคกลางและภาคใต้ของ คาบสมุทรเกาหลี ไว้เป็นหนึ่งเดียว

ในปี ค.ศ. 660 พระเจ้ามุนมู ได้บัญชาให้กองทัพของพระองค์โจมตี แพ็กเจ ขุนพล คิม ยูชิน ซึ่งได้รับความช่วยเหลือจากกองทัพถัง เอาชนะขุนพล คเยแบ็ก และพิชิตแพ็กเจ ในปี ค.ศ. 661 พระองค์ย้ายไป โคกูรยอ แต่ถูกขับไล่ พระเจ้ามุนมูเป็นกษัตริย์องค์แรกที่มองว่าคาบสมุทรเกาหลีควรเป็นหนึ่งเดียวหลังจากการล่มสลายของ โชซ็อนโบราณ ด้วยเหตุนี้อาณาจักรชิลลาหลังปี ค.ศ. 668 จึงถูกเรียกว่า อาณาจักรรวมชิลลา อาณาจักรรวมชิลลากินเวลา 267 ปีจนกระทั่งภายใต้ พระเจ้าคยองซุน จึงเสียแก่ โครยอ ในปี ค.ศ. 935

ในช่วงรุ่งเรือง ประเทศได้แข่งขันกับ อาณาจักรบัลแฮ อาณาจักรโคกูรยอ-โมเฮ ทางเหนือเพื่ออำนาจสูงสุดในภูมิภาค ตลอดเวลาที่ดำรงอยู่ อาณาจักรรวมชิลลา ถูกรบกวนด้วยอุบายและความวุ่นวายทางการเมืองในดินแดนทางเหนือที่เพิ่งถูกยึดครองซึ่งเกิดจากกลุ่มกบฏใน แพ็กเจ และ โคกูรยอ ซึ่งนำไปสู่ยุค สามอาณาจักรหลัง ในช่วงปลายศตวรรษที่ 9

คยองจูยังคงเป็นเมืองหลวงของชิลลาตลอดการดำรงอยู่ของราชวงศ์ ซึ่งแสดงให้เห็นถึงพลังของระบบราชการที่ใช้ในซิลลา โดยใช้ระบบ "Bone Clan Class" กลุ่มคนที่มีอำนาจกลุ่มเล็กๆ ('Bone Class') สามารถปกครองผู้คนจำนวนมากได้ เพื่อรักษากฎข้อนี้ไว้กับผู้คนจำนวนมากเป็นระยะเวลานาน รัฐบาลต้องรักษาความสามัคคีของระบบกระดูก

แม้จะมีความไม่มั่นคงทางการเมือง แต่ อาณาจักรรวมชิลลา ก็เป็นประเทศที่เจริญรุ่งเรือง และเมืองหลวง ซอราโบล (ปัจจุบันคือคยองจู) เป็นเมืองที่ใหญ่เป็นอันดับสี่ของโลกในขณะนั้น ด้วยความสัมพันธ์ที่ใกล้ชิดกับ ราชวงศ์ถัง พุทธศาสนา และ ลัทธิขงจื๊อ จึงกลายเป็นอุดมการณ์ทางปรัชญาหลักของชนชั้นสูงตลอดจนเสาหลักของสถาปัตยกรรมและวิจิตรศิลป์ในยุคนั้น กษัตริย์องค์สุดท้ายคือ พระเจ้าคยองซุน ปกครองรัฐในนามเท่านั้น และได้ยอมแพ้ต่อ วังกอน แห่ง โครยอ ที่เกิดใหม่ในปี ค.ศ. 935 ทำให้ราชวงศ์ชิลลาถึงจุดจบ

 การรวมอาณาจักร 
ในปีค.ศ. 660 พระเจ้ามุนมูได้สั่งกองทัพให้ทำการโจมตีอาณาจักรแพ็กเจ

 วัฒนธรรม 
พุทธศาสนา
left|thumb|200px|พระพุทธรูปแห่งอาณาจักรรวมชิลลา
ลัทธิขงจื๊อ

การพิมพ์ด้วยบล็อกไม้

 เศรษฐกิจ 
ในช่วงแรก อาณาจักรชิลลาได้มีการลดภาษีการค้าเกษตรลงหนึ่งในสิบจากเดิมก่อนที่จะทำการรวมกันและกำหนดให้เมืองขึ้นได้ชำระด้วยสินค้าชนิดพิเศษของเมืองนั้น

อาณาจักรรวมชิลลาได้ทำสำมะโนประชากรทางด้านขนาดเมืองและด้านประชากร ตลอดจนม้า วัว รวมทั้งผลิตผลชนิดพิเศษ และได้ทำการบันทึกข้อมูลในมินจงมุนโซ (민정문서) ซึ่งการรายงานมีการจัดทำโดยผู้นำของแต่ละเมืองKorean history for high school p.141, issued by The National History Compilation Committee of the Republic of Korea.
# กัส แวน แซงต์
กัส กรีน แวน แซงต์ จูเนียร์  เกิดเมื่อวันที่ 24 กรกฎาคม ค.ศ. 1952 เป็นผู้กำกับภาพยนตร์ชาวอเมริกัน นักเขียนบท ช่างถ่ายภาพ นักดนตรีและนักเขียน เขาเคยได้รับการเสนอชื่อเข้าชิงประสบความสำเร็จด้านการกำกับสำหรับภาพยนตร์ในปี 1997 เรื่อง Good Will Hunting และผลงานในปี 2008 เรื่อง Milk และได้รับรางวัลปาล์มดอร์ ในเทศกาลภาพยนตร์เมืองคานส์ ปี 2003 ในภาพยนตร์เรื่อง Elephant

ผลงานภาพยนตร์ในด้านการเขียนและกำกับของเชาอย่างเช่น ภาพยนตร์ดัดแปลงจากบทประพันธ์ของทอม ร็อบบินส์ เรื่อง Even Cowgirls Get the Blues และ My Own Private Idaho นำแสดงโดยเคียนู รีฟส์และริเวอร์ ฟีนิกซ์ (เดิมทีแวน แซงต์ วางแผนว่าจะกำกับภาพยนตร์ชีวประวัติเกี่ยวกับแอนดี้ วอร์ฮอล แสดงโดยฟีนิกซ์ แต่ก็ยกเลิกไปหลังจากที่ฟีนิกซ์เสียชีวิต)

เขาเขียนบทในภาพยนตร์แรก ๆ ของเขาเอง และยังประพันธ์เรื่อง PinkPink, Gus Van Sant. Faber & Faber, 1998, ISBN 0-385-49353-3 นอกจากนี้ยังมีหนังสือภาพถ่ายของเขาในชื่อ 108 Portraits108 Portraits, Gus Van Sant. Twin Palms Pub., 1993, ISBN 0-944092-22-5
# เซท โรเกิน
เซท โรเกิน (เกิด 15 เมษายน ค.ศ. 1982) เป็นนักแสดง นักแสดงตลก นักเขียนบทและโปรดิวเซอร์ภาพยนตร์ชาวแคนาดา โรเกินเริ่มอาชีพบันเทิงจากการทำสแตนด์อัปคอเมดี อยู่ 4 ปีในช่วงที่เขาเป็นวัยรุ่น เขาเป็นที่ 2 ในการแข่งขันตลกสมัครเล่นแวนคูเวอร์เมื่อเขาอายุ 16 ปี ขณะที่เขาอาศัยอยู่ในแคนาดาบ้านเกิด เขารับบทสมทบใน Freaks and Geeks หลังจากนั้นเขาจึงย้ายมาอยู่ในลอสแอนเจลิสสำหรบบทบาท แต่ Freaks and Geeks ก็ถูกยกเลิกไปหลังฤดูการแรก เขายังร่วมใน Undeclared ที่ยังจ้างเขาเป็นทีมงานเขียนบทด้วย

เขารับเป็นทีมเขียนบทในฤดูกาลสุดท้ายของ Da Ali G Show ที่ทำให้ทีมงานและตัวเขาได้รับการเสนอชื่อเข้าชิงรางวัลเอมมี เขาได้รับคำแนะนำจากผู้กำกับ จัดด์ อแพโทว์ ให้เดินหน้าด้านภาพยนตร์ โรเกินได้รับบทหลักและได้รับเครดิตในฐานะผู้ช่วยโปรดิวเซอร์ ในภาพยนตร์กำกับเรื่องแรกของอแพโทว์ เรื่อง The 40-Year-Old Virgin หลังจากได้รับคำชื่นชมในการแสดง ยูนิเวอร์แซลพิกเจอส์ ให้เขาแสดงนำในเรื่องต่อไปในผลงานกำกับของอแพโทว์เรื่อง Knocked Up

โรเกินแสดงในภาพยนตร์เรื่อง Donnie Darko, You, Me and Dupree, Zack and Miri Make a Porno, Fanboys และ Observe and Report และร่วมงานกับผลงานสร้างของอแพโทว์ใน The 40-Year-Old Virgin, Knocked Up, Superbad, Step Brothers, Pineapple Express, และ Funny People เขายังร่วมเขียนและร่วมแสดงใน Superbad ภาพยนตร์ตลกกึ่งชีวประวัติที่เคยเป็นหัวข้อข่าวในหลายปีก่อน ร่วมเขียนโดยโรเกินและอีแวน โกลด์เบิร์ก เขายังร่วมเขียนบทให้กับหนังตลกที่อแพโทว์ร่วมสร้าง ใน Drillbit Taylor นำแสดงโดยโอเวน วิลสัน เขายังได้ร่วมพากย์เสียงให้ใน เชร็ค 3, ตำนานสไปเดอร์วิก, ฮอร์ตัน กับ โลกจิ๋วมหัศจรรย์, กังฟูแพนด้า จอมยุทธ์พลิกล็อก ช็อคยุทธภพ และ มอนสเตอร์ ปะทะ เอเลี่ยน
# แฮนสัน (วงดนตรี)
แฮนสัน  เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด Middle of Nowhere ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด Middle of Nowhere แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์
# พระเจ้าบุนซอ
พระเจ้าบุนซอ (ไม่มีข้อมูล-ค.ศ. 304) เป็นกษัตริย์องค์ที่ 10 แห่งอาณาจักรแพ็กเจหนึ่งในสามราชอาณาจักรเกาหลี ทรงครองราชย์ระหว่าง ค.ศ. 298-304

พระเจ้าบุนซอเป็นพระราชโอรสในพระเจ้าแช็กกเย ทรงเตรียมติดต่อกองทหารของจีนให้มาช่วยลอบสังหารพระบิดาของพระองค์เอง ในค.ศ.304 พระองค์ได้ยึดครองพื้นที่ทางภาคตะวันตกของจีน ตามหนังสือซัมกุกยูซากล่าวว่าพระองค์ถูกลอบสังหารโดยเจ้าเมือง เมืองหนึ่งของจีนโดยการวางยาพิษทำให้พระองค์สวรรคต พระราชโอรสของพระองค์นั้นได้เป็นกษัตริย์แห่งแพ็กเจพระองค์ที่ 12 คือ พระเจ้ากเย 

 พงศาวลี
# เอนเตอร์เทนเมนต์วีกลี
เอนเตอร์เทนเมนต์วีกลี  เป็นนิตยสารอเมริกัน โดยไทม์ของไทม์วอร์เนอร์ เป็นนิตยสารภาพยนตร์ โทรทัศน์ ดนตรี ละครบรอดเวย์ หนังสือ วัฒนธรรมป็อป ซึ่งแตกต่างจากนิตยสารอื่นอย่าง ยูเอสวีกลี, พีเพิล และ อินทัชวีกลี ซึ่ง เอนเตอร์เทนเมนต์วีกลี มุ่งไปที่สื่อบันเทิงและบทวิจารณ์ด้านบันเทิง และแตกต่างจาก วาไรตี้ และ เดอะฮอลลีวูดรีพอร์ต ที่มีจุดประสงค์เพื่อนคนบันเทิง แต่ เอนเตอร์เทนเมนต์วีกลี จะจับกลุ่มเป้าหมายทั่วไปที่กว้างกว่า
# เทศบาลเมืองแก่งคอย
เทศบาลเมืองแก่งคอย เป็นเทศบาลเมืองแห่งหนึ่งในอำเภอแก่งคอย จังหวัดสระบุรี ครอบคลุมพื้นที่ตำบลแก่งคอยทั้งตำบล เป็นเมืองที่เก่าแก่แห่งหนึ่งในจังหวัดสระบุรี เป็นเมืองชุมทางรถไฟสายอีสานและมีถนนมิตรภาพตัดผ่าน

 ประวัติ 
เทศบาลเมืองแก่งคอยได้รับการยกฐานะตามพระราชกฤษฎีกาจัดตั้งเทศบาลตำบลแก่งคอย จังหวัดสระบุรี พุทธศักราช 2487 ตามประกาศประธานสภาผู้แทนราษฎรลงวันที่ 1 สิงหาคม พุทธศักราช 2487 ตราไว้ ณ วันที่ 19 ธันวาคม พุทธศักราช 2487 และประกาศดังกล่าวลงในราชกิจจานุเบกษา เล่ม 61 ตอนที่ 77 ลงวันที่ 26 ธันวาคม พุทธศักราช 2487 และได้รับการเปลี่ยนแปลงฐานะเป็นเทศบาลเมืองแก่งคอยตามประกาศกระทรวงมหาดไทย ลงวันที่ 26 ธันวาคม 2550 เรื่อง เปลี่ยนแปลงฐานะเทศบาลตำบลแก่งคอย อำเภอแก่งคอย จังหวัดสระบุรี เป็นเทศบาลเมืองแก่งคอย ทั้งนี้ ตั้งแต่วันที่ 1 กุมภาพันธ์ 2551สำนักงานเทศบาลเมืองแก่งคอย. "ประวัติความเป็นมา." [ออนไลน์]. เข้าถึงได้จาก: http://www.kaengkhoi.go.th/index.php?option=com_content&task=view&id=12&Itemid=38 2551. สืบค้น 23 ธันวาคม 2555.

 ที่ตั้งและอาณาเขต 
เทศบาลเมืองแก่งคอยมีพื้นที่ทั้งหมด 4.05 ตารางกิโลเมตร โดยห่างจากตัวเมืองสระบุรีไปทางทิศตะวันออกเฉียงเหนือ ประมาณ 12 กิโลเมตร และห่างจากกรุงเทพมหานครตามทางรถไฟสายตะวันออกเฉียงเหนือ 125 กิโลเมตร และทางรถยนต์ 121 กิโลเมตร

 ทิศเหนือ ติดต่อกับลำแม่น้ำป่าสัก ตำบลสองคอน และตำบลเตาปูน อำเภอแก่งคอย
 ทิศใต้ ติดต่อกับตำบลตาลเดี่ยว อำเภอแก่งคอย
 ทิศตะวันออก ติดต่อกับตำบลบ้านป่า อำเภอแก่งคอย
 ทิศตะวันตก ติดต่อกับตำบลบ้านแก้ง อำเภอเฉลิมพระเกียรติ และตำบลตลิ่งชัน อำเภอเมืองสระบุรี
# ปิดตำนานบุรุษล้างโลก
ปิดตำนานบุรุษล้างโลก (,) เป็นภาพยนตร์เยอรมันที่ออกฉายในปี ค.ศ. 2004 กำกับโดย โอลิเวียร์ เฮียร์ชบีเกิล (Oliver Hirschbiegel)

ภาพยนตร์นำเสนอผ่านมุมมองของเทราเดิล ยุงเงอ เลขานุการของฮิตเลอร์ มีเนื้อหาเกี่ยวความเป็นอยู่ของบุคคลใกล้ชิดฮิตเลอร์ในช่วงสิบวันสุดท้าย ขณะกองทัพแดงระดมสรรพกำลังเข้าโจมตีกรุงเบอร์ลิน และเยอรมนีกำลังจะพ่ายแพ้สงครามโลกครั้งที่สอง แม้จะรู้ตัวว่าทหารโซเวียตกำลังรุกคืบเข้ามา ฮิตเลอร์ปฏิเสธคำขอของนายทหารคนสนิทที่ให้อพยพออกจากเบอร์ลิน จัดงานปาร์ตี้ในทำเนียบนายกรัฐมนตรีเพื่อเรียกขวัญกำลังใจ 

หลังจากแผนการรบครั้งสุดท้ายที่จะให้นายพลชไตเนอร์เข้าตีกองทัพแดง ประสบความล้มเหลว ฮิตเลอร์ก็ยังไม่ยอมหลบหนีออกจากเบอร์ลิน และฆ่าตัวตายพร้อมกับเอฟา เบราน์ เมื่อวันที่ 30 เมษายน ค.ศ. 1945 

ภาพยนตร์ได้รับความชื่นชมถึงความสมจริง และได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศยอดเยี่ยม http://www.imdb.com/title/tt0363163/awards หลายฉากในภาพยนตร์ โดยเฉพาะฉากที่อดอล์ฟ ฮิตเลอร์ ระเบิดอารมณ์ใส่นายทหาร หลังจากได้รับรายงานว่าเยอรมนีกำลังจะแพ้สงคราม ถูกนำไปตัดต่อเป็นไวรัลวิดีโอ เผยแพร่ในเว็บไซต์แลกเปลี่ยนคลิปวิดีโอ เช่น ยูทูบ ในลักษณะล้อเลียน โดยใช้เสียงและภาพจริงจากในภาพยนตร์ แต่เพิ่มซับไตเติลเป็นเนื้อหาอื่นที่ไม่เกี่ยวข้อง เช่น เกี่ยวกับการเมือง กีฬา วิดีโอเกม  รวมทั้งเรื่องการเลือกตั้งประธานาธิบดีสหรัฐอเมริกา 

นักแสดง
 เจ้าหน้าที่รัฐบาลไรช์และพลเรือน 

 ทหารแวร์มัคท์ 
Christian Redl รับบท พลเอกอาวุโส อัลเฟรท โยเดิล เสนาธิการอำนวยการทหารแวร์มัคท์
Rolf Kanies รับบท พลเอกทหารราบ ฮันส์ เครพส์ เสนาธิการกองทัพบก
Michael Mendl รับบท พลเอกทหารปืนใหญ่ เฮ็ลมูท ไวท์ลิง ผู้บัญชาการเขตป้องกันเบอร์ลิน
 Mathias Gnädinger รับบท จอมพลไรช์ แฮร์มัน เกอริง ผู้บัญชาการใหญ่กองทัพอากาศ
 Dietrich Hollinderbäumer รับบท จอมพล โรแบร์ท ฟ็อน ไกรม์ ผู้บัญชาการกองบิน 6
 Dieter Mann รับบท จอมพล วิลเฮ็ล์ม ไคเทิล หัวหน้ากองบัญชาการใหญ่แห่งแวร์มัคท์
 Justus von Dohnányi รับบท พลเอกทหารราบ วิลเฮ็ล์ม บวร์คดอร์ฟ เจ้ากรมกำลังพลทหารบก
 Hans H. Steinberg รับบท พลเอกทหารนักบิน คาร์ล โคลเลอร์
 Klaus B. Wolf รับบท นาวาตรี อัลวิน-โบรเดอร์ อัลเบร็คชท์
 Devid Striesow รับบท จ่าสิบตรี ฟริทซ์ ทอร์โน

 เอ็สเอ็ส 
 Ulrich Noethen รับบท ไรชส์ฟือเรอร์-เอ็สเอ็ส ไฮน์ริช ฮิมเลอร์ ผู้นำองค์การเอ็สเอ็ส
 Thomas Thieme รับบท นายกลุ่มเอก มาร์ทีน บอร์มัน รองผู้นำพรรค
 Christian Hoening รับบท นายกลุ่มเอก นายแพทย์แอ็นสท์-โรแบร์ท กราวิทซ์
 Thomas Kretschmann รับบท นายกลุ่มโท แฮร์มัน เฟเกอไลน์
 André Hennicke รับบท นายกลุ่มตรี วิลเฮ็ล์ม โมนเคอ
 Matthias Habich รับบท นายกองโท ศาสตราจารย์ นายแพทย์แวร์เนอร์ ฮาเซอ
 Thomas Limpinsel รับบท นายกองโท ไฮนทซ์ ลิงเงอ
 Thorsten Krohn รับบท นายกองโท นายแพทย์ลูทวิช ชตุมพ์เฟ็กเกอร์
 Jürgen Tonkel รับบท นายกองโท เอริช เค็มพ์คา
 Igor Romanov รับบท นายกองโท เพเทอร์ เฮอเกิล
 Igor Bubenchikov รับบท นายกองโท ฟรันทซ์ ชเลดเลอ
 Christian Berkel รับบท นายกองโท นายแพทย์แอ็นสท์ กึนเทอร์ เช็งค์
 Fabian Busch รับบท นายกองโท ชเตร์
 Götz Otto รับบท นายกองตรี อ็อทโท กึนเชอ
 Heinrich Schmieder รับบท นายหมู่โท ร็อคคุส มิช
# อีสต์โคสต์ฮิปฮอป
อีสต์โคสต์ฮิปฮอป  เป็นรูปแบบหนึ่งของดนตรีฮิปฮอปที่เริ่มและพัฒนาขึ้นในนครนิวยอร์ก สหรัฐอเมริกา ตั้งแต่คริสต์ทศวรรษ 1970 และต้นคริสต์ทศวรรษ 1980 เป็นแนวเพลงที่เกิดขึ้นหลังจากที่มีศิลปินในที่อื่นเกิดขึ้นแตกย่อยเป็นหลากหลายแนวเพลง เพลงอีสต์โคสต์ฮิปฮอปถือเป็นแนวเพลงย่อยแรกของฮิปฮอปที่เกิดขึ้นGenre: East Coast Rap . Allmusic. Retrieved on 2009-03-01.
# เวสต์โคสต์ฮิปฮอป
เวสต์โคสต์ฮิปฮอป  เป็นแนวเพลงย่อยฮิปฮอปที่รวมศิลปินหรือดนตรีจากแหล่งกำเนิดทางตะวันตกสุดของสหรัฐอเมริกา ถึงแม้ว่าวัฒนธรรมฮิปฮอปจะมีชื่อว่ามาจากนครนิวยอร์ก แต่ฮิปฮอปก็เกิดขึ้นจากวัฒนธรรมในส่วนอื่นเข้ามาด้วย โดยศิลปินจากทั้งฝั่งตะวันออกและตะวันตกตามลำดับ

แนวเพลงแก๊งสตาแร็ปของเวสต์โคสต์ฮิปฮอป เริ่มมีความโดดเด่นทางสถานีวิทยุและยอดขายในระหว่างช่วงต้นคริสต์ทศวรรษ 1990 โดยสุดยุคทศวรรษ 1990 ดนตรีฮิปฮอปเริ่มหันหลังให้กับดนตรีอีสต์โคสต์ฮิปฮอปและการเติบโตอย่างรวดเร็วของดนตรีเซาเทิร์นฮิปฮอป

เวสต์โคสต์ฮิปฮอปมีความโดดเด่นและเป็นที่รู้จักที่อุดมไปด้วยเพลงฮิปฮอปใต้ดิน โดยเฉพาะในลอสแอนเจลิสและบริเวณแซนแฟรนซิสโกเบย์ ที่เป็นจุดสำคัญ มีศิลปินเวสต์โคสต์ฮิปฮอปใต้ดินหลายคนจะมุ่งเน้นไปที่เทคนิคของเนื้อเพลงมากกว่าการเกาะกระแสตลาด
# วงเวียนกลับรถจักร
thumb|250px|วงเวียนกลับรถจักรที่สถานีชุมทางหาดใหญ่ เลิกใช้งานแล้ว
วงเวียนกลับรถจักร เป็นอุปกรณ์ที่ใช้เพื่อกลับทิศรถจักร โดยเฉพาะรถจักรไอน้ำและรถจักรดีเซลไฟฟ้าบางรุ่น (จนถึงรุ่น Davenport 500 / 1000) ซึ่งมีห้องขับเพียงด้านเดียว
ดูเพิ่ม
สามเหลี่ยมกลับรถจักร
# สิชล
สิชล อาจหมายถึง
 อำเภอสิชล จังหวัดนครศรีธรรมราช
 เทศบาลตำบลสิชล
 องค์การบริหารส่วนตำบลสิชล
 สิชล (วงดนตรี) กลุ่มดนตรีสัญชาติไทย มีเพลงดัง เช่น รักลืม
 สิชล (เพลง) เพลงโดย ดิอิมพอสซิเบิล